Calcul de la nota de l’expedient de batxillerat

Es tracta de que construïu un full de càlcul on figurin les assignatures que heu fet o fareu amb les seves qualificacions reals o suposades per tal de que a partir d'elles calculeu la nota de l'expedient. 

Creeu un nou full i copieu adaptant-lo aquest model:

· Heu de canviar aquestes assignatures per les que realment feu.

· Copieu les vores de les cel·les i els colors de fons com el model. 

La fila 19 és la suma dels crèdits, ho heu de fer amb la fórmula =suma(   :   ). A primer us han de sortir 28 crèdits. A segon pot ser la suma us surti 30 si no feu l'estada a l'empresa.

Segons la normativa actual (curs 2008-09) la nota d'expedient es calcula ponderadament al nombre de crèdits i un 10% al treball de recerca. 

Per tant un 90% de la nota correspon als 60 (o 58) crèdits. Per exemple la nota de català com que és una assignatura de 6 crèdits, té un pes de 0,9*6/60. 

· Escriviu a la cel·la E5 la fórmula =0,9*D5/D$19. 

· Feu el mateix per tota la columna E. El pes del treball de recerca és 0,1 (el 10%). A la cel·la E21 hi ha la suma que ha de ser 1.

Si us heu fixat amb el model haureu vist que la columna E està expressada en percentatges. En els fulls de càlcul això s'indica amb el format numèric de percentatge. Per exemple en número 0,35 amb aquest format apareix com a 35%. 

· Poseu aquesta columna amb el format numèric de percentatge. 

· Ara inventeu-vos de forma raonada les qualificacions (columna F). Recordeu que per les assignatures amb continuïtat a 1r i 2n la única nota vàlida és la de final de 2n. 

· Escriviu a la columna G les fórmules que multipliquen cada nota pel seu pes i a la G21 la suma de la columna. 

· També us heu d'inventar una possible nota de selectivitat a la casella G23 i fer la mitjana ponderada 40% - 60% amb la nota d'expedient de batxillerat per obtenir la nota d'expedient pel procés d'adjudicació de places a les diferents facultats. 

· Guardeu l'arxiu amb el nom EXPEDIENTNOM (on NOM és el vostre nom).

Ampliació:

Heu de inserir al full de càlcul anterior un diagrama com el següent.

Per fer-ho, en primer lloc realitzeu una copia de les dades de les que farem el gràfic en un lloc del full no utilitzat per tal de que quedin juntes. Cal que poseu els valors de les dues columnes en el mateix format.

Llavors seleccioneu les dades per fer el gràfic i l’inseriu.

